钦定古今图书集成/明伦汇编/氏族典/第209卷 > 曹璘
## 钦定古今图书集成/明伦汇编/氏族典/第209卷 > 曹璘

按《明外史曹璘传》：“璘字廷晖，襄阳人。成化十四年进
士，授行人。久之，选授御史。孝宗嗣位，疏言梓宫发引，
陛下宜衰绖杖履，送至大明门外，拜哭而别，率中官
行三年丧。贵妃万氏有罪，宜告于先帝，削其谥，还葬
他所。帝纳其奏。顷之，请复先朝言事谪官，放遣宫中
怨女，罢撤监督京营及镇守四方太监。疏奏，帝颇采”
焉。弘治元年出按广东。引疾归，居山中读书三十年，
不入城市。